**BALVU NOVADA PAŠVALDĪBA**

**BALVU NOVADA DOME**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501,  tālrunis +371 64522453, e-pasts: dome@balvi.lv |

**PIELIKUMS**Balvu novada domes

2025.gada 24.jūlija

lēmumam (sēdes protokols Nr. 16, 3.§)

**konkursa „Balvu novada gada balva uzņēmējdarbībā un LAUKSAIMNIECĪBĀ”**

**NOLIKUMS**

1. **Vispārīgie jautājumi**
   1. Nolikums paredz Balvu novada pašvaldības (turpmāk – Pašvaldība) konkursa „Balvu novada gada balva uzņēmējdarbībā un lauksaimniecībā” (turpmāk – Konkurss) organizēšanas un norises kārtību, kā arī uzvarētāju un dalībnieku godināšanu.
   2. Konkursa mērķis ir apzināt un godināt Balvu novada uzņēmumus un lauksaimniekus, kuri aktīvi un godprātīgi darbojas savā nozarē, sekmējot uzņēmējdarbības vides attīstību novadā, kā arī veicināt Balvu novada uzņēmumu un uzņēmēju atpazīstamību, popularizējot labas uzņēmējdarbības prakses piemērus Balvu novadā, un stiprināt lokālpatriotismu.
   3. Konkursa nolikums tiek publicēts Balvu novada tīmekļvietnē [www.balvi.lv](http://www.balvi.lv/), papildus informāciju par Konkursa nolikumu var saņemt Ziemeļlatgales Biznesa un tūrisma centrā Brīvības ielā 47, Balvi, LV – 4501, e–pasts: biznesacentrs@balvi.lv, tālrunis 29373559.
2. **Konkursa organizators un finansēšana**
3. Konkursu rīko Balvu novada pašvaldība, koordinē un organizē Ziemeļlatgales Biznesa un tūrisma centrs sadarbībā ar Balvu novada Centrālās pārvaldes Komunikācijas un informācijas tehnoloģiju nodaļu un Balvu Kultūras un atpūtas centru.
4. Finanšu līdzekļi Konkursa organizēšanas izdevumu segšanai (t.sk. balvām, foto vai video uzņemšanai, apbalvošanas ceremonijai) tiek paredzēti Pašvaldības kārtējā gada budžetā.
5. **Pretendenti dalībai konkursā**
6. Pretendenti dalībai konkursā ir komercsabiedrības, to filiāles un struktūrvienības, komersanti, lauksaimniecisko ražošanu un citu aroddarbību veicēji – fiziskās personas, kuras reģistrētas un veic saimniecisko darbību Balvu novada teritorijā neatkarīgi no juridiskā statusa un darbības nozares.
7. Konkursā nepiedalās uzņēmumi:
   1. kuri ir reģistrēti Balvu novadā, bet kuru saimnieciskā darbība tiek veikta ārpus novada teritorijas;
   2. kam uz vērtēšanas brīdi Valsts ieņēmumu dienesta nodokļu neadministrētais parādu apmērs pārsniedz 150 EUR;
   3. kas ar tiesas lēmumu pasludināti par maksātnespējīgiem, tajā skaitā atrodas tiesiskās aizsardzības procesā, ārpus tiesas tiesiskās aizsardzības procesā, sanācijas procesā, tā saimnieciskā darbība ir izbeigta vai atrodas likvidācijas procesā;
   4. kas pilnā apmērā un normatīvajos aktos noteiktajos termiņos nav samaksājis nodokļus un/vai citus valsts vai pašvaldību noteiktos obligātos maksājumus, kā arī cita veida līgumu maksājumus Balvu novada pašvaldībai;
   5. kas sodīti par pārkāpumiem darba tiesisko attiecību un darba aizsardzības jomā pēdējā gada laikā uz vērtēšanas brīdi;
   6. kurš konkrētajā nominācijā ar identisku nosaukumu ir bijis uzvarētājs un saņēmis apbalvojumu iepriekšējo 3 (trīs) gadu periodā;
   7. par kuriem pieteikums neatbilst konkursa nolikuma prasībām.
8. **Konkursa norise**
9. Konkurss norisinās katru gadu. Tiek apbalvoti ilggadējie uzņēmumi “Zelta fonds” un uzņēmumi nominācijās “Uzņēmums ar lielāko gada apgrozījuma pieaugumu”, “Gada darba devējs”, “Gada lielākais nodokļu maksātājs”, “Gada lauksaimniecība”, “Gada jaunais uzņēmums”, “Gada investīcija”, “Gada sadarbības partneris”, “Novada tēla popularizētājs”, “Gada tirgotājs/ pakalpojumu sniedzējs”, “Gada mājražotājs/amatnieks”.
10. “Zelta fonds” ir uzņēmumi, kuri aktīvi darbojās Balvu novadā 25 un 30 gadus. Pretendenti tiek noteikti balstoties uz publiski pieejamiem statistikas datiem, analizējot apgrozījumu, nodokļu maksājumus un nodarbināto skaitu uzņēmuma pastāvēšanas laikā.
11. Uzņēmumus katru gadu nominācijās “Uzņēmums ar lielāko gada apgrozījuma pieaugumu”, “Gada darba devējs” un “Gada lielākais nodokļu maksātājs” nosaka pēc Lursoft un Valsts ieņēmumu dienesta statistikas datiem.
12. Ziemeļlatgales Biznesa un tūrisma centrs veic “Zelta fonda” uzņēmumu atlasi pēc publiski pieejamiem statistikas datiem.
13. Konkurss tiek izsludināts, publicējot paziņojumu Pašvaldības tīmekļa vietnē [www.balvi.lv](http://www.balvi.lv), kurā norādīts pieteikuma iesniegšanas termiņš.
14. Konkursa pretendentus nominācijās “Gada lauksaimnieks”, “Gada jaunais uzņēmums”, “Gada investīcija” un “Gada sadarbības partneris” piesaka Balvu novada Centrālā pārvalde, apvienību pārvaldes un to pagastu nodaļas, Latvijas Lauku konsultāciju centrs, Lauku atbalsta dienests, Attīstības finanšu institūcija “ALTUM”, Latvijas Investīciju un attīstības aģentūras Rēzeknes filiāle, Ziemeļlatgales partnerība un citas ar uzņēmējdarbību saistītas institūcijas (1.pielikums).
15. Konkursa pretendentus nominācijās “Novada tēla popularizētājs”, “Gada tirgotājs/ pakalpojumu sniedzējs”, “Gada mājražotājs/amatnieks” iesniedz iedzīvotāji (2.pielikums).
16. Konkursam pieteiktos pretendentus un atlasītos pēc publiski pieejamiem statistikas datiem visās nominācijās vērtē komisija.
17. **Konkursa nominācijas**
18. “Gada lauksaimnieks” - uzņēmums:
    1. jebkurā no lauksaimniecības nozares virzieniem (jauktā lauksaimniecība, graudkopība, lopkopība, dārzeņkopība, mežsaimniecība) gūst stabilus ienākumus no produkcijas ražošanas un realizācijas, ir novērojams ražošanas apjoma pieaugums vai stabilitāte pēdējo 1–3 gadu laikā,
    2. kurš veic darbības modernizāciju (t.sk. digitālie rīki, automatizācija, gudra resursu izmantošana), investīciju piesaisti (t. sk. finansējums no projektiem),
    3. kurš saimnieko videi draudzīgi,
    4. kurš sniedz personīgo ieguldījumu sadarbībā ar vietējo kopienu, dalās pieredzē ar vietējām skolām un citiem interesentiem, saimniecības darbība iedvesmo citus darboties lauku reģionā.
19. “Gada jaunais uzņēmums” - uzņēmums:
    1. kurš savu darbību uzsācis ne agrāk kā 3 gadus pirms konkursa izsludināšanas,
    2. kurš veic investīciju piesaisti (t.sk. finansējumu no projektiem),
    3. kurš izveidojis inovatīvu, kvalitatīvu produktu vai pakalpojumu Balvu novadā (t.sk. ar eksportspēju),
    4. kuram ir redzamas nākotnes attīstības un ilgtspējas iespējas,
    5. kurš veic aktīvas mārketinga darbības, regulāras aktivitātes produkta vai pakalpojuma virzīšanai tirgū.

18. “Gada investīcija” - uzņēmums:

* 1. jebkurā nozarē, kurš iegulda savus vai no projektiem piesaistītus finanšu līdzekļus uzņēmējdarbības attīstībā - būvēs, tehnoloģijās, infrastruktūrā, inovācijās, cilvēkresursos,
  2. kura darbības rezultātā ievēroti ilgtspējības un vides principi,
  3. kuru raksturo labs uzņēmuma tēls un reputācija.

1. “Gada sadarbības partneris” – uzņēmums:
   1. kurš atbalstījis novadā pašvaldības realizētās aktivitātes un/vai kopīgos projektus,
   2. kurš veicina novada attīstību un atpazīstamību,
   3. kurš sniedzis finansiālu atbalstu,
   4. kurš ir ievērojami atbalstījis izglītības/kultūras iestādes, mākslinieciskās pašdarbības kolektīvus, ar izglītību/kultūru saistītus pasākumus vai citas novada iedzīvotāju/organizāciju aktivitātes.
2. “Novada tēla popularizētājs” – uzņēmums:
   1. kurš jebkurā no uzņēmējdarbības nozarēm ar savu produktu/pakalpojumu/darbību ir veicinājis novada atpazīstamību,
   2. kurš aktīvi piedalījies novada saimnieciskajā un sabiedriskajā dzīvē,
   3. kurš kopā ar pašvaldību realizējis projektus, kuri veicina novada attīstību un atpazīstamību,
   4. kuram ir aktīvs konts sociālās tīmekļa vietnēs, regulāri publicē ierakstus un popularizē Balvu novadu,
   5. kuram ir bijušas publikācijas citos reģionālos un nacionālos masu medijos pēdējā gada laikā.
3. “Gada tirgotājs/ pakalpojumu sniedzējs” – uzņēmums:
   1. kurš sniedz pakalpojumus (t.sk. tūrisma, viesmīlības (ēdināšana, izmitināšana), atpūtas izklaides nozarēs, autoservisa, informācijas tehnoloģiju, grāmatvedības, skaistumkopšanas) un citus kvalitatīvus, daudzveidīgus, pieprasītus pakalpojumus vai kura darbība ir jebkāda veida preču, vairumtirdzniecība un mazumtirdzniecība (t.i. pārdošana bez pārveidošanas) Balvu novada iedzīvotājiem,
   2. kurš ir veicis investīciju piesaisti (t.sk. finansējumu no projektiem),
   3. kurš veicis aktīvas mārketinga darbības pakalpojuma virzīšanai tirgū,
   4. kurš veic uzņēmējdarbību ilgāk kā 3 gadus no konkursa izsludināšanas brīža un gūst stabilus ienākumus no pakalpojuma realizācijas.
4. “Gada mājražotājs/amatnieks”- uzņēmums:
   1. kurš savas produkcijas izveidei izmanto vietējos resursus,
   2. kurš savas produkcijas izveidei izmanto inovatīvas pieejas un risinājumus, atbilstošu vizuālu noformējumu,
   3. kurš savu produkciju realizē izstādēs, tirdziņos/veikalos, sociālajos tīklos,
   4. kura piedāvātais produkts/pakalpojums veicina amatu prasmju popularizēšanu novada/reģiona atpazīstamību.
5. Konkursa vērtēšanas komisijai ir tiesības izvirzīt un piešķirt pretendentiem specbalvas.
6. **Konkursa vērtēšanas komisijas darbība**
7. Balvu novada dome apstiprina Konkursa nolikumu.
8. Balvu novada domes priekšsēdētājs ar rīkojumu apstiprina Konkursa komisiju (turpmāk - Komisija) 5 (piecu) locekļu sastāvā:
   1. Ziemeļlatgales Biznesa un tūrisma centra vadītājs,
   2. Latvijas lauku konsultāciju un izglītības centra Balvu biroja pārstāvis,
   3. Uzņēmēji - divi pārstāvji (t.sk. iepriekšējo gadu laureāti),
   4. Balvu novada pašvaldības priekšsēdētāja vietnieks.

26. Ziemeļlatgales Biznesa un tūrisma centra uzņēmējdarbības atbalsta speciālists ir vērtēšanas komisijas sekretārs.

27. Komisija no sava vidus ieceļ komisijas priekšsēdētāju.

28. Komisijas priekšsēdētājs:   
28.1. organizē un vada komisijas darbu, bet viņa prombūtnes laikā – komisijas priekšsēdētāja vietnieks,

28.2. nosaka komisijas sēžu laiku un darba kārtību,

28.3. sasauc un vada komisijas sēdes,

28.4. paraksta komisijas sēdes protokolus un lēmumus.

29. Komisijas sekretārs:

29.1. kārto komisijas organizatoriskos jautājumus,

29.2. sagatavo komisijas sēdes darba kārtību un saskaņo to ar priekšsēdētāju,

29.3. protokolē komisijas sēdes, sagatavo sēžu protokolus,

29.4. kārto komisijas lietvedību un risina citus ar komisijas darbu saistītus organizatoriskos un tehniskos jautājumus,

29.5. vērtēšanās procesā veic nepieciešamo saraksti ar uzņēmumiem.

30. Komisiju sēdes ir slēgtas. Komisijas sēdes vietu un laiku nosaka tās priekšsēdētājs.

31. Komisija ir lemttiesīga, ja tās sēdē piedalās ne mazāk kā puse komisijas locekļu.

32. Komisijas lēmums tiek pieņemts ar klātesošo komisijas locekļu balsu vairākumu un komisijas lēmumi nav apstrīdami.

33. Ja komisijas locekļu balsis sadalās vienādi, izšķirošā ir komisijas priekšsēdētāja (viņa prombūtnes laikā – priekšsēdētāja vietnieka) balss.

34. Komisijas loceklim ir jāatturas no piedalīšanās balsojumā, ja lēmums skar viņa personiskās intereses, kā arī viņa pirmās pakāpes radinieku, laulātā vai pilnvarotāju un pārstāvamo intereses.

35. Komisijas sēdes tiek protokolētas. Sēdes protokolā tiek atspoguļoti pieņemtie lēmumi, nevis diskusijas saturs. Sēdes protokolu paraksta komisijas priekšsēdētājs un sekretārs.

36. Komisija var aicināt pieteiktos pretendentus sadarboties papildu informācijas iegūšanai, ja tā nepieciešama vērtēšanas procesā, tai skaitā apmeklēt uzņēmumus klātienē, iepriekš saskaņojot vizīti ar pretendentiem, ievērojot vienlīdzības principu (t.i., katram pretendentam tiek noteikts iespējami vienāds ilgums apmeklējuma laikam, un neviens no pretendentiem netiek diskriminēts).

37. Komisijas locekļi ir tiesīgi filmēt un fotografēt vērtējamos objektus. Iegūtos materiālus un fotogrāfijas komisija var izmantot noslēguma pasākumā un publicēšanai medijos.

38. Katru nominācijas kritēriju vērtēšanas komisija vērtē no 2 līdz 0 punkti, kur 2 punkti tiek piešķirti, ja izpildās kritērijs, 1,5 punkti vai 1 punkts vai 0.5 punkti, ja daļēji izpildās, un 0 punkti, ja kritērijs neizpildās.

39. Uzvarētājs katrā nominācijā saņem balvu – tās veidu un apmēru nosaka Balvu novada pašvaldība.

1. **Noslēguma jautājums**
2. Ar šī Nolikuma spēkā stāšanos spēku zaudē Balvu novada domes 2022.gada 22.decembra sēdē (protokols Nr.25, 24.§) apstiprinātais konkursa “Balvu novada gada balva uzņēmējdarbībā“ nolikums.

Domes priekšsēdētājs (paraksts) Jānis Trupovnieks

1.pielikums

**Konkursa “Balvu novada gada balva uzņēmējdarbībā”**

**pretendenta izvirzīšana nominācijai\*   
*(****Atzīmējiet sevis izvēlēto nomināciju, katrai nominācijai jāaizpilda sava anketa)*

* + “Gada lauksaimnieks”,
  + “Gada jaunais uzņēmums”,
  + “Gada investīcija”,
  + “Gada sadarbības partneris”

**NOMINANTA** uzņēmuma nosaukums, kontaktinformācija:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZVIRZĪŠANAS PAMATOJUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Nominanta iesniedzēja kontaktinformācija*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Vārds, uzvārds (paraksts)*

*\_\_\_\_\_\_\_\_\_\_\_\_\_\_\_\_\_\_\_\_\_*

*Iesniegšanas datums*

*\*Šajās nominācijās pieteikumu iesniedz Balvu novada Centrālā pārvalde, apvienību pārvaldes un to pagastu nodaļas, Latvijas Lauku konsultāciju centrs, Lauku atbalsta dienests, Attīstības finanšu institūcija “ALTUM”, Latvijas Investīciju un attīstības aģentūra Rēzeknes filiāle, Ziemeļlatgales partnerība un citas ar uzņēmējdarbību saistītas institūcijas.*

2.pielikums

**Konkursa “Balvu novada gada balva uzņēmējdarbībā”**

**pretendenta izvirzīšana nominācijai\*   
*(****Atzīmējiet sevis izvēlēto nomināciju, katrai nominācijai jāaizpilda sava anketa)*

* “Novada tēla popularizētājs”,
* “Gada tirgotājs/ pakalpojumu sniedzējs”,
* “Gada mājražotājs/amatnieks”

**NOMINANTA** uzņēmuma nosaukums, kontaktinformācija:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZVIRZĪŠANAS PAMATOJUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Nominanta iesniedzēja kontaktinformācija*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Vārds, uzvārds (paraksts)*

*\_\_\_\_\_\_\_\_\_\_\_\_\_\_\_\_\_\_\_\_\_*

*Iesniegšanas datums*

*\*Šajās nominācijās pieteikumu iesniedz Balvu novada iedzīvotāji.*